Source: http://www.legex.ro/Hotararea-248-2012-119397.aspx
Timestamp: 2020-08-07 13:05:04+00:00
Document Index: 31792448

Matched Legal Cases: ['articolul 2', 'Articolul 2', 'articolul 11', 'articolul 15', 'articolul 17', 'Articolul 17', 'articolul 31', 'Articolul 31', 'articolul 32', 'articolul 36', 'articolul 36', 'articolul 40', 'Articolul 40']

Hotărârea 248/2012 | Legislatie gratuita
Hotărârea 248 2012 modifica Hotărârea 750 2008
Hotărârea 248 2012 completeaza Hotărârea 750 2008
Hotărârea Nr.248 din 27.03.2012
În temeiul art. 108 din Constituţia României, republicată,Guvernul României adoptă prezenta hotărâre. Articolul IHotărârea Guvernului nr. 750/2008 pentru aprobarea Schemei de ajutor de stat regional privind valorificarea resurselor regenerabile de energie, publicată în Monitorul Oficial al României, Partea I, nr. 543 din 18 iulie 2008, cu modificările ulterioare, se modifică şi se completează după cum urmează: 1. La articolul unic, alineatul (2) se modifică şi va avea următorul cuprins:(2) Acordarea ajutorului de stat în conformitate cu schema de ajutor de stat prevăzută la alin. (1) se face cu respectarea criteriilor privind ajutorul de stat prevăzute în Regulamentul (CE) nr. 800/2008 al Comisiei din 6 august 2008 de declarare a anumitor categorii de ajutoare compatibile cu piaţa comună în aplicarea art. 87 şi 88 din tratat (Regulament general de exceptare pe categorii de ajutoare). 2. În anexă , la articolul 2, alineatele (1) şi (3) se modifică şi vor avea următorul cuprins: Articolul 2(1) Acordarea ajutoarelor de stat regionale pentru investiţii în cadrul prezentei scheme se va face numai cu respectarea criteriilor privind ajutorul de stat regional prevăzute în Regulamentul (CE) nr. 800/2008 al Comisiei din 6 august 2008 de declarare a anumitor categorii de ajutoare compatibile cu piaţa comună în aplicarea art. 87 şi 88 din tratat (Regulament general de exceptare pe categorii de ajutoare), denumit în continuare Regulament. ........ ................ ................ ................ ................ ........ ........(3) De asemenea, schema contribuie la implementarea prevederilor specifice valorificării surselor regenerabile de energie din următoarele reglementări comunitare şi naţionale, strategii şi politici naţionale:a)Directiva 2009/28/CE a Parlamentului European şi a Consiliului din 23 aprilie 2009 privind promovarea utilizării energiei din surse regenerabile, de modificare şi, ulterior, de abrogare a Directivelor 2001/77/CE şi 2003/30/CE, publicată în Jurnalul Oficial al Uniunii Europene, Seria L, nr. 140 din 5 iunie 2009; b)Comunicarea Comisiei către Consiliu şi Parlamentul European - Foaie de parcurs pentru energia regenerabilă - Energiile regenerabile în secolul XXI: construirea unui viitor mai durabil COM. (2006) 848 final din 10 ianuarie 2007; c)Legea energiei electrice nr. 13/2007, cu modificările şi completările ulterioare; d)Ordonanţa de urgenţă a Guvernului nr. 88/2011 privind modificarea şi completarea Legii nr. 220/2008 pentru stabilirea sistemului de promovare a producerii energiei din surse regenerabile de energie; e)Hotărârea Guvernului nr. 1.535/2003 privind aprobarea Strategiei de valorificare a surselor regenerabile de energie; f)Hotărârea Guvernului nr. 1.877/2005 pentru aprobarea Planului naţional de acţiune privind schimbările climatice (PNASC); g)Hotărârea Guvernului nr. 1.069/2007 privind aprobarea Strategiei energetice a României pentru perioada 2007-2020. 3. În anexă , la articolul 11, litera a) se modifică şi va avea următorul cuprins: a)întreprinderi mici şi mijlocii (IMM) - întreprinderile care se încadrează în definiţia IMM-urilor conform anexei I la Regulament; 4. În anexă , la articolul 15, după alineatul (2) se introduce un nou alineat, alineatul (3), cu următorul cuprins:(3) Ajutorul de stat se acordă dacă are un efect stimulativ. Ajutoarele pentru IMM-uri sunt considerate a avea un efect stimulativ în cazul în care, înainte de a demara proiectul sau activitatea, beneficiarul prezintă furnizorului de ajutor de stat o cerere de finanţare. Ajutoarele pentru întreprinderi mari sunt considerate a avea un efect stimulativ în cazul în care documentaţia depusă de beneficiar demonstrează îndeplinirea unuia sau a mai multora dintre următoarele criterii:a)o creştere substanţială a dimensiunii proiectului/activităţii ca urmare a ajutorului; b)o creştere substanţială a domeniului de aplicare a proiectului/activităţii ca urmare a acordării ajutorului; c)o creştere substanţială a valorii totale a cheltuielilor suportate de beneficiar pentru proiect/activitate ca urmare a acordării ajutorului; d)o creştere substanţială a ritmului de finalizare a proiectului/activităţii în cauză; e)proiectul nu ar fi fost realizat ca atare în regiunea asistată în cauză în absenţa ajutorului. 5. În anexă , la articolul 17, alineatul (1) se modifică şi va avea următorul cuprins: Articolul 17(1) Bugetul total estimat alocat al schemei este echivalentul în lei al sumei de 463,276864 milioane euro reprezentând credite de angajament, din care 88% reprezintă fonduri europene nerambursabile asigurate prin Fondul European de Dezvoltare Regională şi restul de 12% reprezintă fonduri de cofinanţare publică asigurate de la bugetul de stat, prin bugetul Ministerului Economiei, Comerţului şi Mediului de Afaceri. 6. În anexă , la articolul 31, alineatul (1) se modifică şi va avea următorul cuprins: Articolul 31(1) Ajutorul de stat regional pentru investiţii nu poate fi acordat în cadrul prezentei scheme decât dacă, înainte de a începe lucrările, beneficiarul a prezentat o cerere de ajutor, potrivit prevederilor art. 15 alin. (3). 7. În anexă, la articolul 32, nota de subsol 28 se modifică şi va avea următorul cuprins: 28) În conformitate cu art. 12 alin. (2) şi art. 13 alin. (2) şi (6) din Regulament. 8. În anexă , la articolul 36 alineatul (1), punctul 3 se modifică şi va avea următorul cuprins: 3. verificarea conformităţii administrative, verificarea cererilor de finanţare şi a documentelor însoţitoare şi a eligibilităţii solicitanţilor şi a proiectelor. Numai proiectele care trec de această etapă vor face obiectul etapei următoare; 9. În anexă , la articolul 36 alineatul (1), punctul 4 se abrogă. 10. În anexă , articolul 40 se modifică şi va avea următorul cuprins: Articolul 40Furnizorul de ajutor de stat transmite Consiliului Concurenţei un rezumat al informaţiilor referitoare la prezenta schemă de ajutor de stat, în forma prevăzută în anexa nr. 3 la Regulament, în vederea transmiterii Comisiei Europene în maximum 20 de zile lucrătoare de la implementarea schemei. Aceste informaţii se publică în Jurnalul Oficial al Uniunii Europene. 11. În tot cuprinsul hotărârii, sintagmele „Regulamentul Comisiei (CE) nr. 1.628/2006“ şi „Ministerul Economiei şi Finanţelor“ se vor înlocui cu sintagmele „Regulamentul Comisiei Europene nr. 800/2008“ şi „Ministerul Economiei, Comerţului şi Mediului de Afaceri“. Articolul IIHotărârea Guvernului nr. 750/2008 pentru aprobarea Schemei de ajutor de stat regional privind valorificarea resurselor regenerabile de energie, publicată în Monitorul Oficial al României, Partea I, nr. 543 din 18 iulie 2008, cu modificările ulterioare, precum şi cu modificările şi completările aduse prin prezenta hotărâre, se va republica, dându-se textelor o nouă numerotare. PRIM-MINISTRU MIHAI-RĂZVAN UNGUREANU Contrasemnează: Ministrul economiei, comerţului şi mediului de afaceri, Lucian Nicolae Bode Ministrul afacerilor europene, Leonard Orban Ministrul finanţelor publice, Bogdan Alexandru Drăgoi
COMENTARII la Hotărârea 248/2012
Momentan nu exista niciun comentariu la Hotărârea 248 din 2012
Alte acte pe aceeaşi temă cu Hotărârea 248/2012
Hotărârea 750 2008
pentru aprobarea Schemei de ajutor de stat regional privind valorificarea resurselor regenerabile de energie